Tervettä lihavaa ei tutkijoiden mukaan ole olemassakaan, paitsi eläinmaailmassa – kun karhu nousee talviuniltaan, se on kukistanut diabeteksen

Kun karhu nousee talviuniltaan, se on kukistanut diabeteksen. Siiselin aivoista taas häviävät kevään tullen Alzheimerin tautiin liittyvät sykkyrät. Miten, sen tutkijat haluaisivat tietää.

Karhulle kehittyy talvehtimisen aikana insuliiniresistenssi ja muita muutoksia, jotka ihmisellä kielisivät kakkostyypin diabeteksesta. Keväällä pesästä kömpii silti terve eläin.­

Muutama vuosi sitten lehdistö kertoi hätkähdyttäviä uutisia: kaikki lihavuus ei ollutkaan pahasta. Oli joukko ihmisiä, jotka olivat kyllä lihavia, mutta heillä ei ollut ylipainoon liitettyjä aineenvaihdunnan ongelmia.

Pian ääni kuitenkin muuttui kellossa: tarkemmat tutkimukset osoittivat, ettei tervettä lihavaa ole olemassakaan.